Garðablágresi er nokkuð hávaxið og hefur tilhneigingu til að leggjast út af svo það þarf að binda það upp . Það er að mínu mati helsti galli þess , því það er eiginlega eina blágresistegundin sem stendur ekki óstudd . Það er þó virkilega fallegt svo það má alveg færa rök fyrir því að það sé þess virði að hafa fyrir því að binda það upp . Blómin eru stór og það blómstrar mikið svo það verður þakið sínum bláfjólubláum blómum . Það er líka harðgert og vex vel í allri venjulegri garðmold . Það sáir sér svolítið og hef ég fengið fallegar plöntur úr því einkaframtaki . Sandheiður er jarðlæg steinhæðaplanta ættuð frá Himalajafjöllum . Plantan mín hefur þó þrifist ágætlega hingað til .